Diari Oficial de la Generalitat Valenciana


Sumari del DOGV 4462, del 18-03-2003 (2003/2958)

RESOLUCIÓ de 26 de febrer de 2003 de la directora general de Planificació i Gestió del Medi de la Conselleria de Medi Ambient per què s'ordena la part dispositiva de les declaracions d'impacte ambiental.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4462

Data del DOGV
:   18-03-2003

Secció del DOGV
:   V. ALTRES ANUNCIS - E) MEDI AMBIENT

Número del document
:   2003/2958


Data del document
:   26-02-2003

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Castelló de la Plana
    * Viver
    * Cerdà
    * Benicàssim
    * impacte ambiental
    * vigilància del medi ambient

RESOLUCIÓ de 26 de febrer de 2003 de la directora general de Planificació i Gestió del Medi de la Conselleria de Medi Ambient per què s'ordena la part dispositiva de les declaracions d'impacte ambiental. [2003/2958]
  
Els articles 4.3 i 22 del Reial Decret Legislatiu 1302/1986, de 28 de juny, d'avaluació d'impacte ambiental i del Reial Decret 1131/1988, de 30 de setembre, pel qual s'aprova el reglament per a l'execució de l'anterior decret, respectivament, establixen l'obligatorietat de fer públiques les declaracions d'impacte ambiental
  
Seguint esta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, establixen l'obligatorietat de fer públiques les declaracions d'impacte ambiental, i en particular, de publicar estes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent a l'expedients 615/99-AIA, 289/98-AIA i 268/99-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 26 de febrer de 2003.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
?Vist l'expedient 615/99-AIA, sobre un projecte d'activitat de granja avícola per a engreixament sítia en la partida Campanar, polígon 4, parcel·la 40, del terme municipal de Viver (Castelló), el promotor de la qual és Ramón Aliaga Aliaga i en base a les consideracions següents:
  
I. Antecedents
  
I.1. Descripció del projecte
  
Es tracta d'una granja de pollastres, amb capacitat per a 37.000 aus. La criança es realitzarà sobre jaç. Es generarà 1.005,29 m3 de fem per criança, sent 5,5 a 6 el nombre de criances a l'any. El fem es retirarà després de cada cicle d'engreixament i serà directament venut a una empresa dedicada al comerç d'adobs. Es disposarà de femer. Les baixes avícoles que es produïsquen es destruiran en fossa de cadàvers.
  
I.2. Enquadrament territorial
  
L'explotació prevista es localitza en Sòl no Urbanitzable Genèric (Comú), d'acord amb la Legislació i Planejament Urbanístic d'aplicació en el municipi. Se situa a 1,1 km. de la localitat de Viver (Castelló).
  
I.3. Característiques naturals del territori
  
Segons l'Estudi d'Impacte Ambiental, la zona on s'ubica l'activitat pertany al Terciari, presentant litológicament conglomerats, argiles roges i arenoses argiloses.
  
II. Anàlisi de l'estudi d'impacte ambiental
  
L'Estudi d'Impacte Ambiental ha d'arreplegar un contingut determinat segons l'Art. 7 del Decret 162/90. En tal línia, l'Estudi d'Impacte Ambiental arreplega en general tots els apartats exigits en el Decret, considerant-se suficients per a la tramitació de la present declaració.
  
Es realitza la valoració ambiental de l'Estudi d'Impacte Ambiental a partir de l'anàlisi de les següents propostes per a l'execució de l'activitat:
  
- El fem generat en l'explotació és retirat per un particular, després de cada llocada directament des de la nau, del que hi ha contracte d'arreplegada de gallinassa. A més en el projecte ve reflectida la construcció d'un femer cobert amb arqueta per a l'arreplegada de lixiviats, per al cas en què no es produïsca una perfecta coordinació entre la retirada del fem per part de l'empresa contractada i el final de la llocada.
  
- L'eliminació de cadàvers es realitzarà en fossa biològica, de 7,4 m3, utilitzant tractament estratificat amb calç. Quan la fossa està plena, s'ha de cegar i construir una altra adjacent.
  
- L'explotació constarà de totes les mesures higienic sanitàries exigides en la legislació vigent.
  
- No es generarà olors molestes ja que existix en l'explotació ventilació natural i forçada.
  
- S'utilitzarà malla metàl·lica per a evitar contagi per vectors.
  
III. Tramitació administrativa
  
La Direcció Territorial de Medi Ambient de Castelló (Activitats Qualificades) i en base a l'art. 21 del Decret 162/90, va remetre a esta Direcció documentació formada per l'Expedient Municipal, Projecte d'Activitat, Estudi d'Impacte Ambiental i Ampliació de Dades del Projecte d'Execució i Instal·lació de nau amb destí a granja avícola en Viver (Castelló).
  
En l'Expedient Municipal s'han dut a terme les actuacions següents:
  
- Informe favorable del Veterinari d'Àrea.
  
- Informe favorable del Tècnic Municipal.
  
- Informe favorable del Cap Local de Sanitat.
  
- Autorització prèvia de la COPUT, inclosa en el Projecte d'Activitat.
  
- Informe favorable de l'Alcaldia (s'indica que l'expedient s'ha exposat al públic no havent-se presentat al·legacions).
  
Amb tota la documentació aportada, es procedix a resoldre el dit expedient.
  
Vist el contingut de la documentació remesa a esta Direcció per la Direcció Territorial de Medi Ambient de Castelló (Activitats Qualificades) en base a l'Art. 21 del Decret 162/90, formada per l'Expedient Municipal, Projecte d'Activitat i Estudi d'Impacte Ambiental.
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint del Decret 162/90, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambientar, atribuïx la competència a l'Òrgan Ambiental, per a les Declaracions i Estimacions d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i als sols efectes ambientals en ús de les facultats que tinc legalment atribuïdes, resolc:
  
Primer
  
Formular amb caràcter favorable la present Declaració d'Impacte Ambiental, als sols efectes ambientals i sense perjuí de la prèvia obtenció de les autoritzacions sectorials que se li apliquen, del projecte de legalització de granja avícola, sítia en la partida Campanar, polígon 4, parcel·la 40, del terme municipal de Viver (Castelló) i el promotor de la qual és Ramón Aliaga Aliaga.
  
Segon
  
Adoptar amb caràcter obligatori les mesures correctores addicionals següents, que complementaran a les disposades en l'Estudi d'Impacte Ambiental i que estaran enfocades a reduir o eliminar efectes ambientals perjudicials:
  
- S'assegurarà la impermeabilització tant del femer com de l'arqueta d'arreplegada de lixiviats, utilitzant per a tal fi, materials constructius que els conferisquen la dita propietat.
  
- Es disposarà de gual sanitari en l'explotació.
  
- L'explotació haurà de disposar de tanca perimetral construït amb materials que s'integren harmònicament amb el paisatge o elements de mimetització natural, tals com barreres vegetals a fi de minimitzar l'impacte paisatgístic creat.
  
- S'utilitzarà sistema protector que impedisca l'accés de vectors a l'explotació amb malla metàl·lica o semblant.
  
- Es comunicarà a esta Direcció General qualsevol variació que es produïsca en el maneig de l'explotació, així com en el destí dels residus.
  
Tercer
  
Notificar a les persones interessades que contra la present resolució, per ser un acte de tràmit que no posa fi al procediment ni produïx indefensió, no cap cap recurs; sense perjuí d'utilitzar els mitjans que en defensa del seu dret s'estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 de Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març d'Impacte Ambiental.
  
València, a 17 de febrer del 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 289/98-AIA referent al Projecte Bàsic Millora d'accessos a les platges de Benicassim i Castelló, que afecta als termes municipals de Benicassim i Castelló, el promotor de les quals és la Direcció General d'Obres Públiques de la Conselleria d'Obres Públiques, Urbanisme i Transports, d'acord amb les consideracions següents:
  
Consideracions prèvies
  
Objecte del Projecte
  
L'intens trànsit entre Castelló i Benicassim col·lapsa la xàrcia existent, que és deficitària sobretot en el període estival; el projecte, que contribuirà a la correcta distribució de la xàrcia viària, consistix en la connexió de la nova carretera Castellón-Benicassim i les platges.
  
Enquadrament territorial
  
Les obres objecte del projecte bàsic s'ubiquen en la comarca de la Plana, en la província de Castelló. Un extrem de la traça se situa en la glorieta de distribució de la nova carretera Castelló-Benicassim situada en la intersecció del camí de la Ratlla i la carretera vella de Las Villas i a la que en un futur s'incorporarà la Ronda Este de Castelló; continua la traça pel camí de la Ratlla fins a l'altre extrem, una glorieta que s'ubicarà en l'encreuament amb el camí del Serradal.
  
Característiques generals del territori
  
Es troba en el sector llevantí de la Cordillera Ibèrica, concretament en el subsector de fosses litorals, que constituïxen unes alineacions deprimides paral·leles al litoral que culminen, com és el cas, en la planura litoral que conforma la Plana de Castelló.
  
La vegetació potencial de la zona està representada per la característica dels saladars i de les zones de marjal; no obstant això, la vegetació natural ha sigut reemplaçada per cultius de secà i en els últims temps per cultius de regadiu.
  
Anàlisi de l'estudi d'impacte ambiental
  
En el capítol 5 de l'Estudi d'Impacte Ambiental es caracteritzen els impactes previsibles originats com a conseqüència de les accions del projecte; els principals són els següents:
  
Emissions de soroll i de gasos contaminants.
  
Alteracions sobre el substrat a causa dels moviments de terra.
  
Els derivats de l'eliminació del sòl existent.
  
Sobre la qualitat de les aigües subterrànies.
  
Sobre el discórrer de les aigües superficials.
  
Destrucció de comunitats vegetals i consegüent de l'hàbitat de la fauna.
  
Els paisatgístics.
  
Sobre el medi socioeconòmic.
  
El següent capítol està dedicat a l'exposició de mesures correctores. En un primer apartat es relacionen les ja contemplades en la pròpia redacció del projecte; a continuació assenyala una sèrie de mesures correctores generals tals com:
  
- Regs periòdics sobre les zones en què es realitzen moviments de terres.
  
- Revisió i inspecció tècnica de maquinària i vehicles pesats per a reduir les emissions gasoses i acústiques.
  
- No realitzar treballs en període nocturn o en dies festius que afecten al descans de la població.
  
- Restauració morfològica i hidrològica de talusos.
  
- Recuperació i conservació de la capa edàfica de sòl agrícola per a la seua posterior utilització en la restauració de la zona.
  
- Habilitació d'una zona impermeabilitzada per al canvi d'oli i reparacions de la maquinària, amb posterior arreplegada per taller o gestor autoritzat de residus tòxics i perillosos.
  
- Prohibició d'abocaments en zona de llit o en les proximitats dels hàbitats de ribera o marjal, restituint al seu estat original qualsevol possible zona afectada.
  
- Ocupació de l'espai estrictament necessari.
  
- Si es trobaren restes arqueològiques s'informarà a les autoritats competents.
  
Entre les mesures correctores específiques es troben les següents:
  
- Instal·lació de barreres vegetals en les zones amb molèsties per als residents, realitzant estudis previs de l'atenuació de la pantalla vegetal.
  
- Perfilat dels talusos del terraplé per a rebre terra vegetal.
  
- Restauració de totes les possibles zones afectades per trànsit de maquinària o arreplegues.
  
- Compliment de l'Orde de 20 de desembre de 1985 de la Conselleria d'Agricultura i Pesca sobre protecció d'espècies endèmiques o amenaçades.
  
- Revegetació de la zona enjardinada i dels talusos del terraplé.
  
- Condicionament paisatgístic.
  
Per al desenrotllament d'esta última mesura de revegetació i condicionament paisatgístic desenvolupa un epígraf a banda detallant les labors bàsiques que han de contemplar-se en el projecte de revegetació i condicionament paisatgístic a elaborar com a part integrant del projecte de construcció.
  
Tramitació administrativa
  
En data 14 de maig de 1998, la Direcció General d'Obres Públiques de la Conselleria d'Obres Públiques, Urbanisme i Transports va remetre el document tècnic i l'Estudi d'Impacte Ambiental corresponents a les obres de Millora d'accessos a les platges de Benicassim i Castelló, en els termes municipals de Benicassim i Castelló.
  
L'Estudi d'Impacte Ambiental corresponent al Projecte de Millora d'accessos a les platges de Benicassim i Castelló, ha sigut sotmés a informació pública per mitjà de sengles anuncis, publicats en el Boletín Oficial del Estado de data 3 de juliol de 1998 i en el Diari Oficial de la Generalitat Valenciana de data 11 de juliol de 1998, havent-se presentat una al·legació d'un particular, sense contingut de caràcter ambiental, segons s'indica en el certificat de la Conselleria d'Obres Públiques, Urbanisme i Transportes remesa en data 2 d'octubre de 1998.
  
Seguint els tràmits previstos en la legislació d'impacte ambiental, en data 18 d'agost de 1998 es va efectuar consulta als organismes següents:
  
- Direcció Territorial de Medi Ambient de València.
  
- Direcció General d'Interior de la Conselleria de Presidència.
  
- Direcció General de Patrimoni Artístic de la Conselleria de Cultura, Educació i Ciència.
  
- Ajuntament de Castelló.
  
- Ajuntament de Benicassim.
  
En data 9 de setembre de 1998 es reben de la Direcció General de Patrimoni Artístic els informes següents:
  
El Servici de Patrimoni Arqueològic, Etnològic i Històric informa que el projecte contempla la incidència sobre el Patrimoni Etnològic. No obstant això assenyala que no pot ser contrastat al mancar d'inventari de la zona on es desenvoluparà.
  
La Unitat d'Inspecció de Patrimoni Artístic considera que no correspon l'informe per no tindre constància d'estar catalogat en la zona cap bé immoble d'interés cultural.
  
La Unitat Tècnica de Patrimoni considera que el traçat de la nova carretera no afecta a cap jaciment arqueològic conegut, encara que es troba pròxim al Caminás, antiga via romana. Tampoc es coneix en la zona cap element etnogràfic d'interés. L'àrea per la qual transitarà la carretera és una marjal holocena que pot contindre assentaments humans prehistòrics. I conclou proposant que, per a evitar una possible destrucció del patrimoni històric, s'hauria de fer una prospecció del tram així com un seguiment arqueològic de les obres.
  
En data 11 de setembre de 1998 es rep escrit de l'Ajuntament de Castelló en el que informa que considera adequat i correcte l'estudi d'impacte ambiental del projecte redactat.
  
En data 11 de setembre de 1998 es reben tres informes de la Direcció Territorial de Medi Ambient de Castelló, elaborats pel Tècnic d'Espais Naturals, per la Secció Forestal i pels Servicis Territorials. En el primer dels informes, després d'enumerar i descriure les espècies vegetals existents en la traça projectada, s'indica que s'ha començat l'execució de la rotonda de què partirà el projecte així com l'inici dels vials en direcció nord i este, observant-se l'aportació de pedraplé i col·locació de canonades de desaigüe corresponents a la mencionada rotonda. A continuació, i per a minimitzar l'impacte que la construcció d'este vial pot comportar sobre l'hàbitat descrit, recomana l'adopció de les mesures següents:
  
a. Restauració dels punts utilitzats com a arreplega temporal de materials, utilitzant espècies forestals característiques de la zona.
  
b. S'adoptaran les mesures oportunes per a minimitzar l'impacte generat per l'escullera creada per l'aportació de pedraplé per mitjà d'aportació de terra vegetal i revegetació d'estos talusos.
  
c. S'evitarà en la mesura que es puga l'ocupació de terrenys naturals; en qualsevol cas es tendirà a recuperar les espècies existents i utilitzar-les en la revegetació de les esculleres o de l'enjardinament previst.
  
d. Realització de regs per a evitar l'emissió de pols; realitzar el manteniment de la maquinària en tallers o llocs condicionats; prohibir l'abocament d'olis, lubricants, combustibles, etc.
  
Finalitza l'informe assenyalant que amb una correcta execució del projecte i mesures correctores propostes i recomanades en el present informe, l'execució del projecte de referència es considera mediambientalment acceptable.
  
En el segon informe s'indica que en el tram no hi ha terreny forestal, sent tot terreny agrícola. Tampoc es veu afectada per la dita obra cap via pecuària classificada.
  
En el tercer informe, després de realitzar una descripció de les obres projectades i del seu entorn, es considera el projecte mediambientalment acceptable, sempre que s'adopten les mesures correctores que es transcriuen:
  
- Adequació paisatgística dels talusos, sobretot del talús septentrional.
  
- Reposició d'infraestructures.
  
- Disseny i instal·lació de pantalles vegetals per al control de la contaminació acústica a les zones habitades, principalment en el tram final del vial i en els voltants de l'encreuament amb el camí Serradal.
  
- Limitar l'ocupació de la zona de marjal (àrea septentrional) a la mínima necessària per a la implantació del vial, evitant en este sector el trànsit de maquinària i la implantació d'obres auxiliars.
  
- Obtenció prèvia de les autoritzacions que establix la legislació sectorial vigent, en el cas que fóra necessari l'obertura de préstecs o d'abocadors de material sobrant.
  
- Reducció de la producció de pols, per mitjà de regs periòdics i limitació dels moviments de terres en dies de fort vent.
  
En data 13 d'octubre de 1998 es rep informe de la Direcció General d'Interior de la Conselleria de Presidència. En este es realitzen unes consideracions sobre el comportament de les aigües provinents del barranc de la Ratlla i finalitza exposant que la millor solució seria realitzar una canalització adequada del barranc des del punt de la seua desaparició fins a la séquia de la Ratlla, solucionant de forma conjunta les possibles afeccions a la N-340, a la nova carretera de Castelló a Benicassim i a la carretera objecte d'este informe.
  
En data 29 de setembre de 1998 es rep escrit de l'Ajuntament de Benicàssim en el que es realitzen consideracions de tipus urbanístic.
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint del Decret 162/90, de 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribuïx la competència a l'Òrgan Ambiental, per a la Declaració d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per mitjà de Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència per a la tramitació i formulació de la Declaració d'Impacte Ambiental.
  
En ús de les facultats que tinc legalment atribuïdes, resolc:
  
Primer
  
Formular amb caràcter favorable, als sols efectes ambientals i sense perjuí de la prèvia obtenció de les autoritzacions sectorials que se li apliquen, la present Declaració d'Impacte Ambiental, del Projecte Bàsic Millora d'accessos a les platges de Benicassim i Castelló, promogut per la Direcció General d'Obres Públiques de la Conselleria d'Obres Públiques, Urbanisme i Transportes, sempre que el mateix es desenvolupe d'acord amb les previsions de l'estudi d'impacte ambiental i amb els condicionants establits en el següent apartat:
  
Segon
  
Com a condicions addicionals a complir, s'establixen les següents:
  
2.1 En el plec de Prescripcions Tècniques Particulars s'inclourà la legislació en matèria de Medi Ambient, tota ella d'aplicació i d'obligat compliment.
  
2.2 Durant la fase del moviment de terres es realitzarà un seguiment arqueològic amb l'estada a peu d'obra d'un tècnic en arqueologia; el cost corresponent a esta estada haurà d'incloure's en el pressupost.
  
2.3 La revegetació, amb espècies característiques de la zona, s'estendrà a tots els talusos (terraplens i esculleres) i superfícies nues; també es procedirà a l'aplicació dels regs necessaris per al perfecte desenrotllament de la vegetació, procedint a més a les cures i reposició de marres que resulten pertinents.
  
2.4 La Direcció d'Obra exigirà, una vegada executades i acabades les obres, la retirada a abocador controlat de totes aquelles runes, materials sobrants i la resta d'elements o restes d'obra que hagen sigut depositats, abocaments o abandonats en qualsevol àrea de terreny que hi haja vist afectada per les obres projectades.
  
2.5 Una vegada finalitzada l'obra i dins dels sis primers mesos següents es presentarà davant d'esta Direcció General, com a part del Programa de Vigilància Ambiental, informe acompanyat de reportatge fotogràfic, de l'aplicació de les mesures de restauració i revegetació executades d'acord a les directrius plantejades.
  
2.6 La Direcció d'Obra exigirà el compliment de les mesures correctores contingudes en l'Estudi d'Impacte Ambiental així com dels condicionants de la present Declaració d'Impacte Ambiental, per a això s'establiran en el Pressupost del Projecte, amb anterioritat a l'inici dels treballs, les partides pressupostàries necessàries.
  
Tercer
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la llei 2/1989, de 3 de març, d'Impacte Ambiental.
  
València, 16 de febrer del 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 268/99-AIA referent al Projecte de Pla General d'Ordenació Urbana de Cerdá (La Costera), promogut pel propi Ajuntament en base a la consideracions següents:
  
Consideracions prèvies
  
Enquadrament territorial. Característiques naturals del territori. Objecte del projecte
  
El terme municipal de Cerdá, enclavat en la Comarca de la Costera, abraça una superfície de 153,64 ha. dividida en diverses pertinences situades en la depressió del riu Canyoles i en la Sierra de la Plana. Alberga una població de 280 habitants concentrats en el nucli urbà, no existint població disseminada en cases rurals.
  
L'ordenació projectada classifica com a Sòl Urbà una superfície de 6,03 ha, com a Sòl Urbanitzable Residencial i Industrial 5.73 ha i la major part del territori (141,88 ha) com a Sòl No Urbanitzable, en el que es distingixen al seu torn la qualificació de:
  
- Sòl No Urbanitzable Comú per a la pràctica totalitat dels terrenys agrícoles situats en els voltants del nucli urbà i en les pertinences de Millans, Enchilagar, La Caseta, Corral de Ballester, Las Hoyas, Escaleta, La Font, Herrero, La Danza, Entrada de la Hoya, Fillola de Saurina, Fontanars dels Alforins i Molino de la Guerrilla
  
- Suelo No Urbanitzable d'Especial Protecció de llits per al tram del Riu Canyoles situat en la pertinença de Molino de la Guerrilla.
  
- Sòl No Urbanitzable d'Especial Protecció Forestal per als terrenys forestals del terme municipal que formen part de la Sierra de la Plana i que constituïx la pràctica totalitat de la superfície de la pertinença de Fontanars dels Alforins.
  
- Sòl No Urbanitzable d'Especial Protecció de Vies Pecuàries als terrenys de domini públic inclòs en l'amplària legal de les Vies Pecuàries classificades.
  
Anàlisi de l'estudi d'impacte ambiental
  
L'Estudi d'Impacte Ambiental descriu el territori de forma molt escarida, agrupant-ho, per a la valoració d'impactes, en dos unitats d'acord amb l'ús: Sòl Urba-Urbanitzable i Sòl No Urbà.
  
Els principals efectes descrits per al Sòl Urba-Urbanitzable, són l'ocupació i el canvi d'ús del sòl, el consum de recursos naturals i la generació de residus, mentre que per al Sòl No Urbà deduïx que l'impacte és nul, atés que els usos dominants seran els de caràcter agropecuari i no és de prevore que es produïsca proliferació de vivendes en l'entorn rural.
  
L'Estudi d'Impacte Ambiental, no descriu les mesures protectores i/o correctores concretes per a pal·liar cada u dels efectes detectats limitant-se a apuntar que hi ha la possibilitat de la seua aplicació.
  
No obstant l'anterior l'ordenació projectada a nivell de classificació i qualificació del sòl és acord, en general, amb les característiques ambientals del territori encara que hi ha alguns aspectes que han de ser matisats:
  
- S'ha traslladat només parcialment als plans d'ordenació el traçat de les Vies Pecuàries classificades en el terme municipal.
  
- Es proposen una sèrie d'usos permesos en el Sòl No Urbanitzable d'Especial protecció que es consideren incompatibles amb l'ús a protegir, que és el forestal, per entendre que produïxen modificacions del sòl i la vegetació i que la seua ubicació més adequada és el Sòl No Urbanitzable Comú.
  
- Les normes reguladores per al control de l'abocament a la xàrcia municipal de les aigües residuals (article 8.4.8) excedix notablement els índexs de qualitat recomanats en el model d'Ordenança que l'Entitat de Sanejament de la Generalitat Valenciana va elaborar conjuntament amb la Federació Valenciana de Municipis i Províncies. Es considera a més que qualsevol acció que implique un increment del volum d'aigües residuals (desenrotllament de sòls urbanitzable) ha de supeditar-se a la possibilitat de tractament.
  
- A fi de gestionar adequadament els residus sòlids inerts, en compliment del que estabix el Pla Integral de Residus de la Comunitat Valenciana, l'Ajuntament ha de promoure la instal·lació d'un abocador en l'àmbit del terme municipal.
  
Tramitació administrativa
  
La documentació relativa al Pla General d'Ordenació Urbana va ser remesa pel Servici Territorial d'Urbanisme de València el dia 30 d'abril de 1999, estant composta pel Projecte Tècnic, Estudi d'Impacte Ambiental el Projecte tècnic i l'expedient administratiu (fotocòpia de les al·legacions, informe de l'equip redactor del Pla General d'Ordenació Urbana sobre les al·legacions i certificat d'aprovació provisional).
  
Segons certificat, expedit per la Secretària Interventora, la informació pública es va realitzar per mitjà d'inserció de l'edicte en el Diari Oficial de la Generalitat Valenciana núm. 3.322, de 3 de setembre de 1998 i en el periòdic ?Las Províncias- de 18 d'agost de 1998 així com en el tauler d'anuncis, presentant-se en el termini establit 5 al·legacions, cap de les quals és de caràcter ambiental .
  
Atés que el projecte examinat constituïx un dels supòsits fàctics en què resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la llei 2/1989, de 3 de març, de la Generalitat Valenciana i en les altres disposicions que se li apliquen.
  
Atés que l'article quint del Decret 162/90, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/89, d'Impacte Ambiental, atribuïx la competència a l'Òrgan Ambiental per a les Declaracions i Estimacions d'Impacte Ambiental dels projectes a què s'aplique esta Llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, resolc:
  
Primer
  
Formular amb caràcter favorable, als sols efectes ambientals i sense perjuí de la prèvia obtenció de les autoritzacions sectorials que se li apliquen, la Declaració d'Impacte Ambiental del Projecte de Pla General d'Ordenació Urbana de Cerdá, promogut pel propi Ajuntament sempre que el mateix es desenvolupe d'acord amb el que establix la documentació presentada i en l'apartat segon de la present resolució.
  
Segon
  
El desenrotllament del Pla General d'Ordenació Urbana s'ajustarà als següents condicionants:
  
1. Se grafiará en el pla d'ordenació 1.1. (Classificació del Sòl) els trams corresponents a les vies pecuàries denominades Cordel de Castella i Colada de Anahuir que afecten a les pertinences de Fontanars dels Alforins i del Molino de Guerrilla respectivament.
  
2. En relació amb la normativa particular, reguladora del Sòl No urbanitzable d'especial protecció (article 5.2. de les Normes urbanístiques) es deuran introduïx les modificacions següents:
  
2.1)Es consideren incompatibles amb la protecció forestal, i per tant hauran de ser eliminats dels usos permesos:
  
- Vivenda unifamiliar
  
- Edificacions agràries.
  
2.2) Les infraestructures i servicis permesos seran usos admissibles sempre que es demostre per mitjà d'un estudi detallat la impossibilitat d'ubicar-los en Sòl No Urbanitzable Comú.
  
3. El desenrotllament dels sòls urbanitzable, especialment el sòl urbanitzable Industrial, quedarà supeditat a l'execució de l'Estació Depuradora mancomunada amb els confrontants municipis de Torrella i Llanera de Ranes, ajustant les condicions d'abocament a la xàrcia municipal de clavegueram (article 8.4.8) al que estabix el Model d'Ordenança, elaborat a efecte, conjuntament per l'Entitat de Sanejament de la Generalitat Valenciana i la Federació Valenciana de Municipis i Províncies.
  
4. L'article 7.55 sobre compatibilitat d'activitats serà aplicable per al polígon industrial (Norma Zonal 4 industrial (In)) donada la proximitat del nucli urbà i l'admissió de l'ús residencial com compatible.
  
5. S'aplicarà complementària al que preveu els articles 7.56 i 7.57 (transmissió de sorolls i vibracions respectivament) el model d'ordenances elaborat conjuntament per la Conselleria de Medi Ambient i la Federació Valenciana de Municipis i Províncies.
  
6. En compliment del Pla Integral de Residus de la Comunitat Valenciana, l'Ajuntament promourà la instal·lació d'un abocador de residus sòlids inerts, a ser possible en àrees degradades i tenint en compte que és una activitat sotmesa al procediment d'avaluació d'impacte ambiental.
  
Tercer
  
Notificar a les persones interessades que contra la present resolució, per no ser un acte definitiu en via administrativa, no cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.